钦定古今图书集成/明伦汇编/家范典/第004卷 > 《教家诀》徐奋鹏
## 钦定古今图书集成/明伦汇编/家范典/第004卷 > 《教家诀》徐奋鹏

立志要勤，禔身要清。自己事勿推，他人事勿评。骨肉
常相敬，族属不敢轻。与物光风而霁月，持家夜寐而
夙兴。谤我者宜闻言内省，诲我者宜曲意求亲。当应
承处须努力，有便宜处宜让人。读书常勿辍，恐识日浅而隘吾胸；居利常知足，恐机日深而滑吾情。理稍
不谐，吾惧或戾于《贤传圣经》；俗纵不知，吾求无愧于
“天地神明。”